Document ID: /roh_data/filtered/fineweb-2-filterrobots_roh.jsonl.gz/32863

Il final da la cuppa mundiala è fin il 2021 segiramain nagin tema. Lai emprova perquai d’almain pudair organisar las «normalas» cursas da cuppa mundiala. Suenter las cursas dal mars passà è quai uss puspè reussì, declera il president dal comité d’organisaziun Silvano Beltrametti.
La Federaziun internaziunala da skis FIS haja decis da puspè organisar il 2018 las cursas da las dunnas a Lai, conferma Beltrametti sin dumonda. «Quai è fitg plaschaivel per nus», di Beltrametti. Uschia possian ins mantegnair il ritmus da dus onns cun cursas a Lai.
Per ils organisaturs è quai ina victoria d’etappa. Pertge: atgnamain è la finamira da puspè purtar ils finals da la cuppa mundiala a Lai. Il pli baud termin per questa finamira fiss dentant pir il 2021.
RR novitads 20:00